ועדת החוקה, חוק ומשפט, כנסת 23, פרוטוקול מספר 19, 2020-06-16 17:00

יעקב אשר: אני פותח את הישיבה.

יעקב אשר: קודם כול אני רוצה להודות לידידי אוסאמה סעדי, שהחליף אותי בשני הדיונים הקודמים וניהל את זה בצורה יפה וטובה, כמו שהוא יודע לעשות.

יעקב אשר: עכשיו, ברשותכם, אני רוצה לפתוח את הישיבה מחדש עכשיו.

יעקב אשר: נגיע להסכמות – כבר די הגענו להסכמות האלה.

יעקב אשר: אני רוצה להזכיר שאנחנו מדברים כרגע על 45 יום בלבד.

יעקב אשר: במסגרת 45 הימים הללו נשב כאן על המדוכה.

יעקב אשר: יש שאלה, משרד המשפטים?

גאל עזריאל: כן.

גאל עזריאל: בהצעת החוק הממשלתית הייתה אפשרות להאריך אחר כך לעוד 45 ימים.

יעקב אשר: נעלה את זה לדיון.

יעקב אשר: אני תמיד אוהב להשאיר אורכה, כי מי יודע מה יקרה פה – לא מבחינת הקורונה, מבחינת לוח הזמנים שלנו.

גאל עזריאל: נרצה להסביר.

גאל עזריאל: להבדיל מהצעות החוק האחרות שאנחנו מגישים - - -

יעקב אשר: כמה שפחות תסבירי, תאמיני לי, כך ייטב.

יעקב אשר: הבנתי אותך, את הבנת אותי – הכול בסדר.

מיקי לוי: את רוצה לעשות הארכה של פעם אחת?

יעקב אשר: יש בהצעת החוק אפשרות להארכה.

מיקי לוי: אנחנו מסכימים.

יעקב אשר: יפה, זה הכול.

יעקב אשר: עכשיו נמשיך בהקראה רציפה, נתקן מה שצריך לתקן ונסמוך על הנסחים שלנו שיביאו את זה מהר כדי שזה יהיה בצורה טובה.

גור בליי: רק בשביל לוודא, אני רוצה לחזור אחורה לסעיפים שנתבקשנו, אני רוצה לוודא שאנחנו סגורים.

גור בליי: קודם נשאר פתוח הנושא של פרקי הזמן – זה מסוכם או שנחזור לזה בסוף?

יעקב אשר: פרקי זמן – כרגע מסוכם.

גור בליי: זה אומר שזה יעמוד במשך 45 יום מיום תחילת חוק זה, ואפשר להאריך, לפי בקשת ממשלה ועל פי המלצה של ועדת החוקה והצבעה של מליאת הכנסת בעוד 45 ימים.

גור בליי: זה הסיכום.

גור בליי: לגבי סעיף 2, של ההפגנה, הוספנו פה ניסוח.

גור בליי: בעינינו הוא לא נצרך כי הוא נובע ממה שכתוב ב-2א.

גור בליי: אבל הוספנו: "שוטר רשאי להורות על התפזרות של התקהלות או התכנסות בין-לאומית שנעשית בניגוד לסעיף 3א לצו בידוד בית.

גור בליי: סירב אדם להוראת שוטר על התפזרות כאמור, רשאי שוטר לעשות שימוש בכוח סביר לשם פיזור ההתקהלות".

גור בליי: נכניס בניסוח: "ובלבד שלא יהיה בכך כדי לאפשר כל פגיעה בהפגנה שעמדה בתנאים שנקבעו בסעיף 3א לצו האמור".

גור בליי: בעינינו הדבר הזה לא נצרך כי הוא נובע מהרישא של הסעיף, אבל ככל שהדבר הזה מקובל אפשר להמשיך הלאה.

יעקב אשר: אגב, המילה "הפגנה" כוללת גם עצרת, מחאה או דברים מהסוג הזה, נכון?

יעקב אשר: תגיד כן, נציג המשטרה.

קריאה: כן כן, נכון.

יעקב אשר: אני מקדם בברכה את יושב-ראש האופוזיציה, אבל צר לי להשבית שמחות.

יעקב אשר: כולנו בעצה אחת מנסים להוציא את הדבר הכי טוב שאפשר.

יאיר לפיד: באתי מתוך כבוד והערכה לתהליך שמתנהל פה, ואני שמח.

יאיר לפיד: בדיוק עודכנתי על השינוי בנושא של כניסה לבתים, יושב-ראש הוועדה.

יעקב אשר: נכון, גם כניסה לבתים וגם דברים אחרים, שבהם יש תמימות דעים גם באופוזיציה וגם בקואליציה.

יעקב אשר: יש משרד ממשלה שדעתם הייתה קצת אחרת, לפחות משרד הבריאות, ואנחנו יכולים תמיד גם להבין שהם המחמירים יותר.

יעקב אשר: אפשר להבין, אבל בסוף מגיעים להחלטה וזה מחייב את כולם.

יאיר לפיד: יושב-ראש הוועדה, אני כל כך מברך על התהליך שאשתף אתך פעולה כדי למנוע שהאתרים החרדיים ידעו שאני ואתה מסכימים על כל כך הרבה דברים.

יעקב אשר: אל תדאג, יועצי התקשורת שלי יודעים לעשות את זה לבד.

יעקב אשר: בבקשה, היועץ המשפטי הבלתי נלאה שלנו.

גור בליי: ב-2א נכניס את התוספת פה, לאור הבקשה של חברי הכנסת.

גור בליי: סעיף 7ג – הייתה בקשה של חבר הכנסת סגלוביץ', שתהיה הבהרה יותר טובה לגבי השאלה במה עוסק 7ג.

גור בליי: חבר הכנסת סגלוביץ', אני מקווה שהדבר הזה עונה על ההערה שלך: נוספת רישה שאומרת: לעניין הטלת קנסות מנהליים בחנויות, בעסקים ובמקומות אחרים שפתוחים לציבור כאמור בפסקה זאת, תחול ההוראה הבאה", ואז ההוראה נשארת כפי שהייתה.

גור בליי: אבל אז, מבחינת הציבור, החוק יותר בהיר ונהיר.

גור בליי: זה מקובל?

יואב סגלוביץ': כן.

גור בליי: מצוין.

גור בליי: עכשיו אנחנו עוברים לסעיף 8.

גור בליי: עד כאן זה החובות, המענה להערות ולדברים שעלו על הסעיפים שכבר קראנו.

גור בליי: אנחנו עוברים עכשיו לסמכויות, סעיף 8 שעוד לא קראנו.

גור בליי: אקרא אותו ואז אסביר את השינויים הנוספים.

גור בליי: "סמכויות נלוות 8.

גור בליי: (א) לשם פיקוח על הוראות תקנות שעת חירום אלה, לרבות לצורך הטלת קנס מינהלי מכוחן, יהיה רשאי הגורם המוסמך – (1) לדרוש מכל אדם למסור לו את שמו ומענו ולהציג לפניו תעודת זהות או תעודת רשמית אחרת המזהה אותו; (2) לדרוש מכל אדם הנוגע בדבר למסור לו כל ידיעה או מסמך שיש בהם כדי להבטיח או להקל את ביצוען של תקנות שעת חירום אלה; (3) להיכנס למקום, לרבות לכלי תחבורה שהוא נייח, ובלבד שלא ייכנס למקום המשמש למגורים אלא על פי צו של בית משפט;" החלק המוצהב, אני מבין על פי ההבנה של כולם – יורד.

גור בליי: זאת אומרת, הכניסה למקום מגורים היא אך ורק על פי צו של בית משפט.

יעקב אשר: הייתי אפילו מציע, אתה כמובן תלטש את כמובן משפטית, שבמקרה בו מבודד אינו משתף פעולה ולא ניתן לאתרו - - -

אלי אבידר: זה לא טוב.

יעקב אשר: המשטרה תבקש צו שיפוטי.

יעקב אשר: אבל אתה יודע מה, לא.

אלי אבידר: כי אתה אומר "לא משתף פעולה", אתה כבר מכניס פה משהו, שאמר לו או לא אמר לא.

יעקב אשר: כן, נציגת משרד הבריאות, בבקשה.

מיכל גולדברג: זה לא יפגע בפיקוח, כפי שנעשה עד היום, בנושא של בידודי - - -

יעקב אשר: אז יש כאן הצהרה של נציג המשטרה.

סנ"צ אייל ראון: אנחנו נבצע את האכיפה ונעשה התאמות בהתאם.

סנ"צ אייל ראון: לא צריכה להיות בעיה מיוחדת.

יעקב אשר: ולא צריך להגיע, לא לדפיקה בדלת ולא לפריצה של הדלת.

סנ"צ אייל ראון: נעשה בדיוק את מה שצריך בצורה מסודרת.

יעקב אשר: ומבצעית, אתה לא רואה בזה בעיה.

סנ"צ אייל ראון: אני לא רואה בזה בעיה.

יעקב אשר: תודה רבה, אדוני.

גור בליי: "(א1) לא יפעיל גורם מוסמך לפי תקנה 7(א)(2) את סמכויותיו לשם פיקוח והטלת קנס מנהלי לפי הוראות סעיפים 2(ד) ו-3 לצו בידוד בית, אלא בהתאם למדיניות הפיקוח והאכיפה הכללית של משטרת ישראל, וכן לפי הוראות פרטניות שנתנה משטרת ישראל.

גור בליי: " אשמח אם יהיו כמה מילים של הממשלה לגבי הסעיף הזה, אבל רק אגמור את ההקראה.

יעקב אשר: למה תשמח?

גור בליי: כי אשמח שיהיה הסבר.

יעקב אשר: אשמח לפחות דיבורים, ובוא נרוץ.

גור בליי: צריכים להבין על מה הם מצביעים.

קארין אלהרר: לא קיבלתי את הנוסח החדש.

קארין אלהרר: אפשר לשלוח לי?

יעקב אשר: אסף יעביר לך כבר.

גור בליי: "(ב) אין בסמכויות הגורם המוסמך לפי תקנה זו כדי לגרוע מהסמכויות שניתנו לו לפי כל דין.

גור בליי: " יש פה תוספת, חבר הכנסת סגלוביץ', שמוסכמת על נציגי הממשלה, שמעבר למה שיש בנוסח שלפניכם עובד רשות מקומית לא יהיה מוסמך להיכנס לכלי תחבורה שהוא נייח.

גור בליי: זאת אומרת, יש החרגה, נכניס את זה.

יעקב אשר: אחד הדברים שיש עליהם הסכמה עם משרדי הממשלה, שפקח עירוני לא יהיה מוסמך להיכנס לתוך רכב של אדם פרטי.

יעקב אשר: נקודה.

גור בליי: אם הם יוכלו להסביר בכמה מילים את הסעיף, במיוחד את (א1).

יעקב אשר: בקצירת העומר, כמו שאומרים עורכי הדין.

גבריאלה פיסמן: אגיד בקצרה, התייחסתי לזה גם קודם.

גבריאלה פיסמן: מדובר על סעיף שמאפשר למפקח שהוא עובד מדינה להפעיל את הסמכויות שניתנו לפי החוק.

גבריאלה פיסמן: האמירה בסעיף הזה בהקשר של חובת הבידוד הביתי היא שמפקח שהוא עובד מדינה יבצע את האכיפה הזו בהתאם להנחייה צמודה של משטרת ישראל, בהתאם להוראות פרטניות שמשטרת ישראל תנחה אותו, כדי שגם נבטיח אכיפה על פי אמות מידה שוויוניות, אחידות, בהקשר הזה וגם כדי שכאשר האכיפה מתבצעת על ידי גורם שהוא אינו שוטר, שהוא יוכל לעשות את זה בדיוק כאילו ששוטר היה במקום.

גבריאלה פיסמן: זו התכלית של הסעיף.

יעקב אשר: תודה רבה.

יעקב אשר: הלאה, גור.

גור בליי: "9.

גור בליי: בתקופת תוקפן של תקנות שעת חירום אלה, יראו כאילו בחוק העבירות המינהליות, בתוספת הראשונה, בטור ב', לצד 'פקודת בריאות העם, 1940' נאמר 'תקנות שעת חירום (נגיף הקורונה החדש – אכיפה), התש"ף-2020, ותקנות שעת חירום (נגיף הקורונה החדש - הגבלת פעילות), התש"ף

גור בליי: -2020.'" זה קובע שעבירות שנקבעו לפי צו בידוד ועבירות המנויות בתקנות שעת החירום הן עבירות מינהליות, ותיכף נדבר על הקנסות המינהליים שבצד כל עבירה.

גור בליי: "9א.

גור בליי: בתקופת תוקפן של תקנות שעת חירום אלה, יראו כאילו בחוק בתי המשפט [נוסח משולב], התשמ"ד-1984, בתוספת השלישית, בסופה בא: '44 .

גור בליי: תקנות שעת חירום (נגיף הקורונה החדש - הגבלת פעילות), התש"ף-2020, ותקנות שעת חירום (נגיף הקורונה החדש – אכיפה), התש"ף-2020, תקנות שעת חירום (נגיף הקורונה החדש) (אזור מוגבל), התש"ף

גור בליי: –2020, תקנות שעת חירום (בידוד במקום לבידוד מטעם המדינה), התש"ף

גור בליי: –2020.';" זה אומר שזה נדון שזה נדון בבתי המשפט לעניינים מקומיים, נכון?

גור בליי: אין לכם עוד תוספת בעניין הזה?

גור בליי: זו המשמעות, שזה בתי משפט לעניינים מקומיים.

יעקב אשר: מישהו קבע ישיבת סיעה של יש עתיד פה?

מיקי לוי: אנחנו מהבוקר פה.

יעקב אשר: אבל כל הבכירים פה.

גאל עזריאל: אם אפשר להעיר הערה קטנה.

יעקב אשר: לא רק שאפשר, הערות חשובות תעירו.

יעקב אשר: שלא תחשבו שאני מהסה אתכם, חלילה.

יעקב אשר: אני רק רוצה להתקדם במה שצריך.

יעקב אשר: מה שצריך להעיר – תעירו.

גאל עזריאל: עכשיו שמנו לב לטעות קטנה.

גאל עזריאל: תקנות שעת חירום בעניין מוגבל, שהן עדיין בתוקף כרגע, וגם תקנות שעת חירום בידוד במקום לבידוד מטעם המדינה, בשני הסטים האלה יש הוראות פרטניות, שבתוך התקנות כתוב שההשגה לגביהן תהיה בדרך של עתירה מנהלית לבית המשפט לעניינים מנהליים.

גאל עזריאל: אנחנו לא רוצים עכשיו, בתוך החוק להארכה, להוריד את הרמה של בית המשפט שאליו מגיעים.

גאל עזריאל: צריך לעשות התאמה בהקשר הזה.

גור בליי: אז חלק ילכו לפה וחלק לפה?

מיכל גולדברג: כל התקש"ח של בידוד במקום מטעם המדינה ואזור מוגבל, העתירה היא לבית משפט לעניינים מנהליים, לכן אין מקום להוסיף את זה כאן.

גור בליי: אוקיי, אז נתקן את זה בנוסח.

גור בליי: "10.

גור בליי: המצאה של הודעת קנס בשל עבירה לפי פרט 4 לתוספת.

גור בליי: על אף האמור בסעיף 35 לחוק העבירות המינהליות ובתקנה 15 לתקנות העבירות המינהליות, התשמ"ו–1986‏, המצאה של הודעה על הטלת קנס מינהלי בשל עבירה לפי פרט (4) לתוספת יכול שתהיה גם בדרך של מסירה לאחראי על המקום או העסק באותה עת כדי שימסור אותה למפעיל כהגדרתו בתקנה 6 לתקנות הגבלת פעילות, ובלבד שתישלח למפעיל גם הודעה כאמור בדואר רשום.

גור בליי: " יש פה סטייה מדרך ההמצאה הרגילה.

גור בליי: אתם רוצים להגיד על זה כמה מילים?

גבריאלה פיסמן: אשמח ששושי סומך, שנמצאת בזום, תתייחס.

יעקב אשר: יש בקשת דיבור מהשלטון המקומי.

קארין אלהרר: אבל אפשר להסביר את העניין של ההמצאה?

אוסאמה סעדי: הוא מסביר.

גור בליי: לפי סעיף 35 לחוק העבירות המינהליות, הודעה על הטלת קנס מינהלי מומצאת במסירה לאדם שהקנס מוטל עליו או לבן משפחתו שגר עימו.

גור בליי: לפי ההסדר פה, שהוא קצת שונה, כתוב שניתן להמציא הודעה על הטלת קנס גם באמצעות מסירה למי שאחראי על המקום או העסק באותה עת, כדי שהוא ימסור אותה למפעיל של העסק, אבל צריך לשלוח לו גם הודעה בדואר רשום.

גבריאלה פיסמן: שושי יכולה להסביר.

גור בליי: למה נדרש השוני הזה באמצעי ההמצאה?

יעקב אשר: בבקשה, שושי.

שושי פרידמן סומך: המטרה פה הייתה לאפשר המצאה למי שנמצא במקום.

שושי פרידמן סומך: יובהר – לא עליו מוטל הקנס, הקנס עדיין מוטל על המפעיל או על בעל הרישיון, לפי העניין, אבל ההמצאה יכולה להיעשות גם באמצעותו.

קארין אלהרר: אבל זה לא במקום הדואר הרשום.

שושי פרידמן סומך: בנוסף.

קארין אלהרר: נניח שנמצא מישהו בעסק והוא מקבל קנס ביד; רואים את הקנס כאילו ניתן רק מתי שהועבר הדואר הרשום?

שושי פרידמן סומך: לא.

שושי פרידמן סומך: רואים את הקנס כאילו הוא ניתן בעת שהוא הומצא למי שנמצא במקום.

קארין אלהרר: אבל זה לא בסדר, ואסביר.

קארין אלהרר: יש חנות, עסק קטן, שיושב בה איזה מוכר צעיר.

קארין אלהרר: הוא מנהל משמרת, הוא לא בעל העסק.

קארין אלהרר: הוא שכח להודיע או לא הראה לבעל העסק שהוא קיבל קנס, אז אני רוצה להבין למה שהזמן לא ייספר מאז קבלת הדואר הרשום, כמו בכל דבר אחר.

שושי פרידמן סומך: התפיסה היא שאם בעל העסק ראה בו מספיק אחראי לפתוח את העסק ולהחזיק, האחריות למסירה יכולה להיות מוטלת עליו.

שושי פרידמן סומך: שוב, מתוך רצון - - -

קארין אלהרר: בסדר, אבל למה לא דואר רשום?

קארין אלהרר: תתחילו לספור כשמתקבל הדואר הרשום.

קארין אלהרר: על זה אפשר לסמוך, זה מגיע, יש גם איזושהי עדות, יש ראיה.

קארין אלהרר: למה צריך לספור את זה כל כך מוקדם?

גור בליי: אפשר לוותר על הדבר הזה?

גור בליי: זה באמת נדרש?

קארין אלהרר: זה הרי קנס.

מיכל גולדברג: לא, זה נדרש.

מיכל גולדברג: אם בעל העסק לא נמצא בעסק יש אחראי בעסק מטעם בעל העסק, וההודעה נמסרת לו.

מיכל גולדברג: בנוסף, היא גם נמסרת - - -

גור בליי: למה זה שונה ממצבים אחרים?

גור בליי: במה נבדלת הסיטואציה הזאת מסיטואציות אחרות?

סנ"צ תמר ליברטי: מאיזה סיטואציות?

גור בליי: מהסיטואציה של 35 לחוק העבירות ותקנה 15.

סנ"צ תמר ליברטי: הבעיה היא שבחלק גדול מהמקרים בעל העסק לא נמצא במקום והמשלוח בדואר רשום, מטבעו, לא תמיד מגיע בזמן.

סנ"צ תמר ליברטי: לכן היה צורך - - -

יואב סגלוביץ': אבל מה ההבדל בין זה לבין כל דבר אחר?

סנ"צ תמר ליברטי: כי היה צורך לייצר גם את ההרתעה.

יואב סגלוביץ': בואו ניתן לו סטירה, וזהו.

קארין אלהרר: אה, אתם מבינים?

קארין אלהרר: מה זה הרתעה?

קארין אלהרר: זה לא מספיק טוב, סליחה.

יואב סגלוביץ': אגיד משהו כללי.

יואב סגלוביץ': עכשיו אנחנו לא נמצאים בתקנות, עכשיו אנחנו נמצאים בחקיקה.

יואב סגלוביץ': אם יש למדינת ישראל בעיה עם מישהו שהפר את החוק – יש כללי מסירה.

יואב סגלוביץ': לא צריך לשנות אותם לכבוד העניין הזה, בוודאי לא עכשיו.

יואב סגלוביץ': אני אומר שיש פה משהו בכללי המסירה, שלא נכון להחריג את זה כי אנחנו פותחים פה פתח לאירועים נוספים.

יואב סגלוביץ': גם כשהמשטרה אוכפת היא משתמשת בדואר.

יואב סגלוביץ': מתי היא נותנת בהמצאה?

יואב סגלוביץ': בצווי הבאה או באירוע כזה.

יואב סגלוביץ': אבל אנשים, ברמה העקרונית, הם נורמטיביים, הם מקיימים, הם לא נגד.

קארין אלהרר: אני לא מבינה את זה.

סנ"צ תמר ליברטי: הבעיה היא שבתקופות שבהן מתפרץ הנגיף יש צורך בהרתעה מיידית.

קארין אלהרר: זה לא יגרום לבעל העסק להתנהג יותר טוב.

קארין אלהרר: כל המטרה היא לתת לו דוח, נכון?

יואב סגלוביץ': - - - יכולת הרתעה.

יואב סגלוביץ': א', אני לא חושב שזה עסק מי יודע מה של המשטרה, אבל נשים את זה בצד.

יואב סגלוביץ': אבל אני חושב שכללי המסירה צריכים להיות כללי המסירה.

יואב סגלוביץ': זה משהו עקרוני, יש לזה השפעה על מהלכים אחרים.

יואב סגלוביץ': כללי המסירה לא שונים בכל תחום אחר.

יואב סגלוביץ': הרי גם אם מחר, לא עלינו, מישהו מקבל כתב אישום פלילי וצריך להתייצב בבית המשפט, הוא מקבל את זה בדואר.

סנ"צ תמר ליברטי: זה נכון, אבל פה האינטרס הוא שהעסק יפסיק לפעול בזמן אמת, לכן היה צורך במיידיות של המסירה.

יואב סגלוביץ': בסדר, אבל - - -

יעקב אשר: יואב, הבנתי את הנושא.

יעקב אשר: אין לי דעה, אבל אני מבין את ההבדל ואת השוני, כי פה אתה גם רוצה שאותו מנהל משמרת – היא קוראת לו נער – שנמצא בחנות יעביר את זה גם לבעל הבית שלו.

יעקב אשר: זאת אומרת, יגיד לו: יש לנו בעיות כי אנחנו לא עושים תו סגול.

יעקב אשר: אם הוא לא אחראי והוא לא בעסק ואתה לא יכול לעשות דרכו כלום, אז מה אתה יכול – לאיים עליו?

יואב סגלוביץ': אפשר.

יואב סגלוביץ': אלמן ישראל?

יואב סגלוביץ': לא יודעים איך להגיע?

גור בליי: יש פה גם עניין של דחיפות.

יעקב אשר: יש זמן.

יעקב אשר: בעבירה רגילה - - -

קארין אלהרר: אבל בכל דבר אחר יש כללי המצאה מאוד ברורים.

יואב סגלוביץ': אקשה עליך, יעקב.

יואב סגלוביץ': מה דחוף?

יואב סגלוביץ': הרי יש את כל הסמכויות להפסיק את העסק, אם צריך.

מיכל גולדברג: דרך אגב, אין סמכויות.

מיכל גולדברג: אין סמכות לצו הפסקה מינהלי בהפרות - - -

סנ"צ תמר ליברטי: זאת הסמכות, הסמכות לאכוף מול עסקים.

יעקב אשר: חברים, אני רוצה חוות של קבלן הביצוע של משרד הבריאות, שזו משטרת ישראל.

יעקב אשר: אני רוצה את דעתכם בעניין הזה.

יואב סגלוביץ': הם לא תמיד קבלן הביצוע.

יואב סגלוביץ': זה לא נכון.

סנ"צ תמר ליברטי: נכון, אנחנו לא תמיד קבלן הביצוע.

סנ"צ תמר ליברטי: אבל כמי שמבצעים אכיפה, אנחנו יכולים לומר שהכלי שיש היום לאכוף מול עסקים הוא הקנס.

סנ"צ תמר ליברטי: זה הכלי.

סנ"צ תמר ליברטי: זה נכון שיש סמכויות כלליות של צווי סגירה, שהן אגב, הרבה יותר פוגעניות.

קארין אלהרר: אין בעיה, אבל אני לא פוגעת בקנס.

יואב סגלוביץ': תנו לו את הקנס, אין בעיה.

סנ"צ תמר ליברטי: בשביל לתת את הקנס ושזה יהיה כלי אפקטיבי, הרעיון הוא שהוא יימסר מיידית, כי אם הוא נשלח בדואר רשום לבעל העסק זה לוקח זמן, והמטרה - - -

יואב סגלוביץ': אתם רוצים להגיע לבעל העסק?

סנ"צ תמר ליברטי: בכל מקרה הקנס הוא על שם בעל העסק.

יואב סגלוביץ': אין בעיה.

יואב סגלוביץ': אתם רוצים להגיע לבעל העסק?

יואב סגלוביץ': אני מכיר את המשטרה היטב – אתם מכירים אותה טוב ממני כי אתם שם היום – אפשר להגיע לבעל העסק.

סנ"צ תמר ליברטי: כן, אבל אנחנו לא בנויים בתקופות כאלה ללכת לחפש את בעל העסק.

יואב סגלוביץ': אבל רוב האכיפה היא לא שלכם בכלל.

יואב סגלוביץ': למה אתם נכנסים לפינה הזאת?

יואב סגלוביץ': זה לא אתם.

סנ"צ תמר ליברטי: זה התחיל כשאנחנו היינו.

סנ"צ תמר ליברטי: אני רק מזכירה שהמפקחים של משרדי הממשלה מבצעים את העבודה שלהם שהמשטרה מפעילה.

יואב סגלוביץ': הכול אני מבין, אבל למה לעשות פה החרגות על דבר שלא המשטרה היא בפרונט?

קארין אלהרר: כשרוצים לתת למישהו דוח על עבירת תנועה, זה גם לשם ענישה וגם לשם הרתעה, נכון?

קארין אלהרר: ועדיין נותנים לו את זה בדואר רשום.

קארין אלהרר: מה זה השטויות האלה?

יעקב אשר: אגיד לך מה ההבדל, בגלל שזה שעשה עבירה כרגע, זה יגיע אליו בדואר רשום וההרתעה תהיה בעוד חודש.

יעקב אשר: אז מה, הוא יעשה בינתיים עוד שתי עבירות?

יעקב אשר: זה החשש.

קארין אלהרר: לא לא לא, המטרה היא למנוע עבירות היום ומחר.

יעקב אשר: רגע, קארין.

יעקב אשר: אם אני מבין נכון, ברגע שזה מחלחל לעסק מיידית זה משפיע מיידית.

יעקב אשר: אנחנו מדברים על ימים.

קארין אלהרר: אבל זה יחלחל, יעקב.

קארין אלהרר: לא אמרתי לא לתת את זה לילד.

יעקב אשר: רגע, קארין, זה לא יכול להיות שלא תיתני לי להשלים משפט.

קארין אלהרר: אמרתי לתת לו, אבל מבחינת זמן – ממתי סופרים את הימים לתשלום הקנס – צריך שזה יהיה מיום הדואר הרשום.

יעקב אשר: היא אומרת נכון.

יעקב אשר: מה מפריעה לנו ספירת הימים?

יעקב אשר: אם העסק קיבל את הקנס, אבל אם הוא לא קיבל את זה אישית, תספרו את זה מהיום שהוא קיבל את זה אישית.

יעקב אשר: מה ההבדל?

יעקב אשר: האם אנחנו רוצים לעצור נגיף או שאנחנו רוצים כסף?

מיכל גולדברג: אנחנו רוצים לעצור נגיף.

יעקב אשר: אני מסכים עם קארין שלא בוער לי הכסף של הקנס, כי בסוף הוא ישלם או ילך לבית המשפט אם ירצה, ומותר לו.

יעקב אשר: אני רוצה לעזור לכם, משרד הבריאות, לעצור מגפה, אם קיימת ואם תהיה, חלילה.

יעקב אשר: אני לא רוצה שיקרה מצב שבו אם נמצא עובד של בעל העסק, הוא לא יכול לקבל.

יעקב אשר: הוא יקבל את ההרתעה, וזה ייקרא כאילו העסק קיבל את ההרתעה; מבחינת תשלום – רק אחרי שתצא הודעה לבעל העסק.

יעקב אשר: מה הבעיה?

מיכל גולדברג: איך שאני מבינה את זה, זה פוגע בהרתעה.

מיכל גולדברג: מה שלנו חשוב זה שההרתעה לא תיפגע.

יעקב אשר: לא, אני לא מקבל.

יעקב אשר: משרד המשפטים - - -

קארין אלהרר: זה לא פוגע בהרתעה.

יעקב אשר: עורכת הדין סומך אתנו?

יעקב אשר: מבחינתך, האם מה שאמרתי בסדר?

שושי סומך: נראה לי מקובל.

שושי סומך: ככל שהאפשרות למסור למי שנמצא בעסק וההרתעה הזו מושגת, והספירה תהיה מהמסירה.

יעקב אשר: תודה רבה.

אלי אבידר: משרד הבריאות צריך להפסיק להתעסק בקנסות, זה לא התפקיד שלו.

יעקב אשר: אני מבקש ממך לא להבהיל לי את הפקידים, בטח לא בעיצומו של גל שני.

אלי אבידר: הם לא נבהלים, אבל בואו נזוז.

גור בליי: מה שסוכם זה שתהיה מסירה לאחראי על המקום, אבל ההמצאה תיספר בצורה רגילה – בדואר רשום.

קארין אלהרר: בדיוק.

יעקב אשר: ההמצאה לצורך תשלום הקנס.

יעקב אשר: קארין, תודה שהארת את עינינו.

יעקב אשר: קארין, תאמיני לי שהיושב-שלך יודע שאת עושה את זה כל הזמן.

יאיר לפיד: היושב-ראש שלה פוחד ממנה פחד מוות...

יעקב אשר: מירה סלומון מהשלטון המקומי, בבקשה.

יעקב אשר: מה שלומך?

יעקב אשר: אנחנו הרבה מאוד שנים בשלטון המקומי, גם אני וגם היא.

מירה סלומון: שלום וברכות.

מירה סלומון: אנחנו במחלוקת עם המדינה מזה זמן מה לגבי מה הם סוגי הפקחים שאמורים לבצע את האכיפה אצלנו.

מירה סלומון: המחלוקת מוכרת וידועה גם לאדוני.

מירה סלומון: אני מבקשת בכל זאת לשנות את התפיסה השגויה.

מירה סלומון: בחלק מהרשויות המקומיות אין פקחים מהסוגים שמנויים בהצעת החוק שקראתם כרגע.

מירה סלומון: אנחנו מבצעים מבצע בזק, יחד עם המדינה, מנסים לבצע הכשרות לפקחים, אלה שלא מהסוגים שמנויים בהצעת החוק.

מירה סלומון: הכשרה מהירה כדי שהם יוכלו להיות מוסמכים לבצע את האכיפה של עבירות הקורונה שקבועות להם.

מירה סלומון: אבל כרגע, נכון לעכשיו, לא בכל הרשויות המקומיות יש פקחים כאלה, וזה משהו שהוועדה צריכה לדעת.

מירה סלומון: דבר שני שאני מבקשת להביע לגביו את התנגדותנו זה מה שנאמר בסעיף 8א1.

מירה סלומון: אנחנו מתנגדים להכפפה של פקחי הרשויות המקומיות להוראות פרטניות של משטרת ישראל.

מירה סלומון: אנחנו לא סבורים שיש היגיון וסיבה לקבל מהמשטרה הוראות פרטניות.

קריאה: ממי אתם רוצים לקבל הוראות?

מירה סלומון: יש נהלים ארציים שמקובלים עלינו, ואנחנו נפעל בהתאם לנהלים הארציים, אבל הוראה פרטנית, בכל הכבוד – לראש הרשות יש סידור עבודה, הוא יודע - - -

אלי אבידר: אמרתי לך שפקחים זה פוליטי.

מירה סלומון: - - ולא שוטר נותן הנחייה לפקח.

יעקב אשר: רגע, חברים.

יעקב אשר: אני חושב שיש פה אי-הבנה במילה "פרטניות".

גבריאלה פיסמן: זה לא חל עליהם.

גבריאלה פיסמן: הסעיף נוגע למפקח שהוא עובד מדינה, הוא לא נוגע לפקחים של הרשויות המקומיות.

יעקב אשר: קודם כול, מירה, הם אומרים שהסעיף הזה לא נוגע אליכם.

מירה סלומון: אה, זה מפקח שהוא עובד מדינה.

מירה סלומון: אני מתנצלת.

יעקב אשר: אוקיי.

יעקב אשר: לגבי ההערה הראשונה שלך, לגבי הכשרות, מישהו רוצה לתת תשובה?

יעקב אשר: היא טוענת שעדיין יש רשויות שאין להן פקחים שעברו את ההכשרה המתאימה.

יעקב אשר: האם יש תשובה לעניין הזה?

גור בליי: אבל פה הייתה הקפאת מצב.

יעקב אשר: הקפאנו את המצב היום.

גור בליי: הקפאנו על ה-6 ביוני, לא?

מירה סלומון: אני מבקשת להשיב ליועץ המשפטי לוועדה.

מירה סלומון: הקפאת המצב מתייחסת לפקחים שהוסמכו לפי סעיף 5ב לחוק העבירות המינהליות.

מירה סלומון: ההכשרות שאנחנו מדברים עליהן כהכשרות שאנחנו מקיימים הן הכשרות לעובדי רשויות מקומיות שהוסמכו לפי סעיף 28א2 לחוק רישוי עסקים.

מירה סלומון: סוגי הפקחים שמנויים בסעיף 7ג1.

גור בליי: אז זו פשוט הערה לידיעת הוועדה, אין לך הסתייגות מהנוסח.

מירה סלומון: נכון.

מירה סלומון: היה חשוב להסביר את זה כיוון שנאמר בוועדה שהמשטרה מסיגה את רגליה מהפיקוח בעבירות קורונה וישתמשו בפקחים של הרשויות המקומיות.

מירה סלומון: אז לידיעת

מירה סלומון: כם, המשטרה תצטרך עדיין לקיים את הפיקוח מכיוון שיש רשויות מקומיות שאין בהן כוח אדם כרגע.

יעקב אשר: אוקיי.

יעקב אשר: נרשמו דברייך בפרוטוקול, מירה.

יעקב אשר: תודה רבה, ודרישת שלום למנכ"ל המרכז לשלטון מקומי.

גור בליי: אנחנו עוברים לתוספת לתקנות שעת חירום (נגיף הקורונה החדש – אכיפה).

גור בליי: זה הטבלה של העבירות המינהליות, היא נשלחה אליכם בבוקר, צריך לראות אותה כי אחרת זה סינית – זה הפניות וסכום הקנס.

יעקב אשר: אנחנו מנגישים את הוועדה לחבריה.

גור בליי: פרט ראשון בתוספת זה הנושא של חובת בידוד בית.

גור בליי: זה האיסור על מי שחייב בבידוד לצאת ממקום הבידוד, אלא אם קיבל אישור מתאים לכך.

גור בליי: ומי שנודע לו שהוא חייב בבידוד, שהוא לא יכול להגיע בתחבורה ציבורית – הקנס הוא 5,000 שקל.

גור בליי: (2) – זה עניין חובת הדיווח, שאדם שנמצא בבידוד חייב לדווח למשרד הבריאות על קיום הוראות צו הבידוד, ובכלל זה מקום מגוריו או המקום שבו ישהה בבידוד, מועד הגעתו לישראל או המגע האחרון עם חולה בתקופת הבידוד.

גור בליי: הקנס הוא 3,000 שקל.

יואב סגלוביץ': אני רוצה להגיד על זה משהו.

יואב סגלוביץ': היו המון תקלות בדיווחים, והתקלות היו לאו דווקא בגלל האזרחים – חלק בגלל האזרחים וחלק בגלל משרד הבריאות.

יואב סגלוביץ': לכן אני שואל בקול רם, לא בגלל התקנה: האם היום יש יכולת דיווח ב-100%, והיא נקלטת ואין בעיות פרוצדורליות במשרד הבריאות?

יואב סגלוביץ': כי הייתה בעיה קשה בסיפור הזה, נגרמו עוולות קשות מאוד לאנשים, קיבלו קנס שלא הגיע להם.

יואב סגלוביץ': השאלה היא האם אנחנו בטוחים שהתקנה הזאת - - - ?

יעקב אשר: השאלה נשאלה.

יעקב אשר: תשובה, בבקשה, משרד הבריאות.

מיכל גולדברג: הוספנו אפשרות לבטל.

מיכל גולדברג: זאת אומרת, אדם יכול לבקש לבטל את הדיווח שלו או את הרישום שלו כמבודד בית.

מיכל גולדברג: הוספנו אפשרות כזאת.

יעקב אשר: לפי מספר התלונות, שירד, נראה לי שכנראה שכן.

מיכל גולדברג: אני לא יכולה להתחייב ב-100% שלא יהיו תקלות, אבל כן, אנחנו בהחלט היינו קשובים.

יעקב אשר: מה שאני מבקש, עד הדיון הראשון שנתחיל, תביאו נתונים גם על הדברים האלה.

יעקב אשר: בכלל, תביאו נתונים, כי מנתונים אפשר ללמוד, וכשלומדים גם מבינים בסוף.

גור בליי: הפרט הבא הוא (2א) – זה כל הנושא של חובת מחזיק ומפעיל של מקום פתוח לציבור לעניין עטיית מסכה.

גור בליי: מחזיק ומפעיל של מקום פתוח לציבור אינו יכול להכניס אדם למבנה ללא מסכה, אלא אם יש לו פטור, לא לתת לו שירות - - -

קארין אלהרר: מה זה "מפעיל מקום פתוח"?

מיכל גולדברג: אנחנו מדברים על הוראה שנמצאת היום בסעיף 3ה לצו בידוד בית.

מיכל גולדברג: יש שם אחריות חובה של מחזיק מקום פתוח לציבור – הכוונה מקום שפתוח לציבור הרחב, לקהל.

מיכל גולדברג: יש חובה של אותו מחזיק - - -

קארין אלהרר: תני לי דוגמה.

קארין אלהרר: מה זה, חנות?

מיכל גולדברג: מוזיאון.

מיכל גולדברג: נכון, חנות.

מיכל גולדברג: כל מקום שפתוח לציבור.

יעקב אשר: כל מקום פרטי שפתוח לציבור, או בשביל שיבואו לקנות שם או שיבוא לבקר שם.

גור בליי: גם ציבורי.

מיכל גולדברג: הכוונה מקום שפתוח לקהל הרחב.

יעקב אשר: כן, בפרטי אני מתכוון בבעלות פרטית.

קריאה: גם העירייה, למשל.

יעקב אשר: גם עירייה, כן.

אז אמרנו: תקנה (2ב) זה סירוב לפיזור התקהלות.

אז אמרנו: דיברנו על זה קודם – שוטר רשאי להורות על התפזרות של התקהלות או התכנסות בין-לאומית שנעשית בניגוד לסעיף 3א לצו הבידוד.

אז אמרנו: זו השהייה בסמיכות של שני אנשים שלא גרים באותו מקום; שמירה על מרחק של שני מטרים לפחות; למעלה מ-51 אנשים או יותר במבנה או בשטח פתוח.

אז אמרנו: יש החרגה של 250 במקרים מסוימים.

אז אמרנו: העבירה הפלילית פה על הסירוב להוראת שוטר שאומר להתפזר, לא על עצם ההתכנסות.

אז אמרנו: הקנס פה הוא 1,000 שקלים.

אז אמרנו: תקנה (3א) – חובת עטיית מסכה.

אז אמרנו: מי ששוהה במקום שאינו מקום מגוריו בלי שהוא עוטה מסכה – הקנס הוא 200 שקלים.

אז אמרנו: (4) – איסור להפעיל מקום או עסק שנקבע בתקש"ח הגבלת פעילות שהפעלתו אסורה, לרבות בבית מגורים.

אז אמרנו: נכון לעת הזו מדובר בדיסקוטק, פארק מים, בית מרחץ, בית קולנוע, תיאטרון או מוסד תרבות אחר, פארק שעשועים לונה פארק, גני שעשועים, מתקני שעשועים או מקום לעריכת מופעים וירידים.

אז אמרנו: אני מניח שזה ישתנה ככל שהמצב של המצב של התחלואה ישתנה.

אז אמרנו: בנוסף, באזור מוגבל יש איסור להפעיל מקום עסק או חנות שפתוחים לציבור שהפעלתם אסורה לפי תקש"ח אזור מוגבל.

אז אמרנו: ההפרה של הדבר הזה – 5,000 שקלים.

אז אמרנו: המספרים החסרים בטבלה הם דברים שנמחקו.

אז אמרנו: (6) – איסור שהייה במרחב הציבורי במקומות שפעילותם אסורה שקבועים בתקש"ח הגבלת פעילות.

אז אמרנו: נכון למועד זה, המקומות שאסורה השהייה בהם הם: גן שעשועים, מתקני שעשועים המצויים בשטח ציבורי, מקום או עסק שפעילותו אסורה לפי תקנה (5א) לתקש"ח הגבלת פעילות.

אז אמרנו: אלה מקומות שמפורטים בפרט הקודם, ב-(4).

אז אמרנו: הקנס פה הוא 500 שקלים.

אז אמרנו: (8) – זה הפעלת תחבורה ציבורית בניגוד לכללי ההפעלה שבתקש"ח.

אז אמרנו: יש איסור להפעיל תחבורה ציבורית – אוטובוסים, רכבות, שירותי הסעה – בניגוד לכללי התקש"ח.

אז אמרנו: אוטובוסים, רכבות ושירותי הסעה – לפי הוראות שר התחבורה; שירות הסעה לעובדים למקומות עבודה וחזרה – לפי הוראות משרד הבריאות; מוניות – שני נוסעים בכל ספסל, או יותר אם מדובר באנשים הגרים באותו מקום, בתנאי שהם יושבים מאחור וחלונות המונית פתוחים.

אז אמרנו: הקנס על ההפרה של זה הוא 5,000 שקלים.

אז אמרנו: עכשיו אנחנו עוברים לפרטים השונים שעוסקים בתו הסגול.

אז אמרנו: (8א) – הפעלת בית אוכל, בר או פאב בניגוד לכללי ההפעלה שבתקש"ח.

אז אמרנו: יש איסור על מי שמפעיל בית אוכל, בר או פאב בדרך של ישיבת לקוחות בבית העסק להפעילם בניגוד לכללי התקש"ח.

אז אמרנו: הכללים הם הגשת הצהרה על עמידה בכללים שמוגשת בטופס באתר משרד הכלכלה והתעשייה ומועברת לרשות המקומית.

אז אמרנו: המפעיל חייב לקבוע וליישם מנגנון להגבלת מספר הנכנסים למקום לפי כללי התקש"ח, ולהציב שלט בדבר כמות השוהים המותרת במקום.

יואב סגלוביץ': גם פה אני חייב להגיד משהו, גם ליושב-ראש.

יואב סגלוביץ': הסיפור הזה של ההודעה לרשות המקומית – ים של צרות היה עם הדבר הזה.

יואב סגלוביץ': היום זה מוגדר פה כמשהו שהוא עבירה.

יואב סגלוביץ': אנחנו מאמצים את הדבר הזה ורצים על הדבר הזה, אבל בסוף יש תקלות ביום-יום, נגרמות עוולות לאנשים, ואתם יודעים את זה.

יואב סגלוביץ': אני פונה למשרד הבריאות – לא אלייך אישית – אבל יודעים על הדבר הזה.

יואב סגלוביץ': היו מקומות שלרשות המקומית לא היה איך להגיש את זה.

יואב סגלוביץ': הם עדיין קיימים.

יעקב אשר: מבחינתי, מה שאומר יואב עכשיו זה הכנה, שיעורי בית לוועדה הקרובה.

יעקב אשר: אני מדבר ברצינות, כי בסוף אנחנו יכולים ללמוד דברים מנתונים ומהפקות לקחים שלכם, והגיע הזמן לעשות אותם.

יעקב אשר: אני מודיע לכם, לא יהיו הנחות בישיבות האלה.

יעקב אשר: בישיבות האלה נגיע למיצוי של הדברים עד הסוף, כי כשיוצא חוק שמבחינתי הוא חוק לשנה או ליותר משנה – ונחליט כמה הוא יהיה – הוא לא יהיה משהו שנוכל לשחק איתו.

יעקב אשר: נצטרך לעבוד עליו.

יעקב אשר: בסך הכול אנחנו צוות לא רע, שעובדים יפה ביחד, גם באי-הסכמות, בואו נעשה את זה בצורה רצינית.

יעקב אשר: הוא פשוט מעיר לכם את זה.

יעקב אשר: מבחינתי, הוא כרגע היועץ שלי, ואלה שיעורי הבית שלכם.

יעקב אשר: תודה, יואב.

גור בליי: ההוראה הנוספת פה היא שהמפעיל חייב לסמן מקומות לעמידה בתור במרחק של שני מטרים ולהציב שלט לעניין שמירת מרחק.

גור בליי: על כל הדברים האלה בהקשר של בית אוכל, בר או פאב, הקנס על הפרתם הוא 2,000 שקלים.

גור בליי: (8ב) – הפעלת חנות בניגוד לכללי ההפעלה שבתקש"ח.

גור בליי: גם פה צריך להגיש הצהרה על עמידה בכללים, להתקין מחיצה למניעת העברת רסס בין המוכר לקונה בדלפק העסק, לסמן מקום לעמידה בתור והצבת שילוט לעניין שמירת מרחק, וקביעה ויישום של מנגנון להגבלת מספר הנכנסים למקום.

גור בליי: גם פה הקנס על ההפרה הוא 2,000 שקלים.

גור בליי: (8ג) – הפעלת מספרה או עסק לטיפול יופי וקוסמטיקה בניגוד לכללי ההפעלה שבתקש"ח.

גור בליי: איסור להפעיל מספרה או עסק לטיפול יופי וקוסמטיקה, פדיקור ומניקור, ובכלל זה הסרת שיער בלייזר בניגוד לכללים.

גור בליי: גם פה צריך למסור הצהרה על עמידה בכללים.

גור בליי: המפעיל חייב לוודא כי המטפל עוטה מסכה, מגן פנים או כפפות לטיפול בלקוח; קביעה ויישום מנגנון להגבלת מספר הנכנסים למקום לפי הכללים.

גור בליי: גם פה הקנס הוא 2,000 שקלים.

גור בליי: (8ד) – הפעלת קניון בניגוד לכללי ההפעלה שבתקש"ח.

גור בליי: איסור להפעיל קניון בניגוד לכללים שבתקש"ח.

גור בליי: גם פה זה מסירת הצהרה על עמידה בכללים, זה קביעה ויישום של מנגנון לוויסות מספר הלקוחות והצבת שלט לעניין מספר הלקוחות המותר; סימון מקומות עמידה בתור; הצבת שלט לעניין שמירת מרחק; הצבת שלט בכניסה למעליות לעניין מספר השוהים המותר במעלית; איסור להציב שולחנות וכיסאות לאכילה בשטח הקניון או שחובה למנוע גישה אליהם; חובה לתלות שלטים בדבר איסור אכילה בקניון.

גור בליי: הקנס על הפרה – 5,000 שקלים.

גור בליי: (8ח) – הפעלת מכון כושר בניגוד לכללי ההפעלה שבתקש"ח.

גור בליי: הכללים הם: הגשת הצהרה, קביעה ויישום של מנגנון להגבלת מספר הנכנסים, סימון מקומות עמידה בתור, הצבת שלט לעניין שמירת מרחק וחובה לפעול בהתאם להוראות משרד הבריאות.

גור בליי: הקנס הוא 2,000 שקלים.

גור בליי: (8ט) – הפעלת בריכת שחייה בניגוד לכללי ההפעלה שבתקש"ח.

גור בליי: הכללים זהים לאלה של מכון כושר, שכרגע הזכרתי.

גור בליי: בנוסף, אסור להפעיל בריכת פעוטות ואסור שבמי הבריכה יהיה יותר מאדם אחד לכל שישה מטר רבוע.

גור בליי: הקנס הוא 2,000 שקלים.

גור בליי: (8י) – הפעלת אטרקציה תיירותית בניגוד לכללי ההפעלה שבתקש"ח.

גור בליי: הכללים זהים לאלה של מכון כושר, זה הפרט שהקראנו קודם.

גור בליי: הקנס 2,000 שקלים.

גור בליי: (8יא) – הפעלת אולם אירועים בניגוד לכללי התקש"ח.

גור בליי: לגבי חתונה או אירוע לציון טקס דתי, על המפעיל לקבוע וליישם מנגנון להגבלת מספר הנכנסים למקום, כך שלא יהיו באירוע אנשים ביחס של יותר מאדם אחד ליותר לכל שני מטר רבוע ולא ישהו באירוע מעל 250 אנשים, למעט עובדי המקום.

גור בליי: שימו לב, זה לא 51, פה זה 250.

גור בליי: לגבי כל אירוע אחר, שאינו חתונה או טקס דתי – אסור לקיים אירוע במבנה אלא רק בשטח פתוח ואסור לקיים אירוע שמשתתפים בו יותר מ-50 אנשים.

גור בליי: זה לפי אותה הגדרה של התקהלות בצו הבידוד, שדיברנו עליה.

יעקב אשר: נכון להיום.

גור בליי: נכון להיום.

גור בליי: (9) – בידוד למקום לבידוד מטעם המדינה.

גור בליי: זו הפרת הוראות ביחס לבידוד בית מטעם המדינה – זה המלוניות, אני מבין.

גור בליי: חוזר מחו"ל שהפר הוראה לשהות במקום בידוד מטעם המדינה - - -

יעקב אשר: דקה אחת.

יעקב אשר: אני רוצה לנצל את ההזדמנות הזאת, כי נכנס עיתונאי בכיר לחדר.

יעקב אשר: אני מתנצל שאנחנו לא מספקים לכם רעש וצלצולים.

יעקב אשר: הלאה.

גור בליי: חוזר מחו"ל שהפר הוראה לשהות במקום הבידוד מטעם המדינה, חוזר מחו"ל המצוי בבידוד והפר הוראת שוטר לשהות בבידוד מטעם המדינה – הקנס בכל המקרים האלה הוא 5,000 שקלים.

אלי אבידר: למה ההגבלה ל-250 איש?

אלי אבידר: אם יש הקפדה של המטראז' ויש את הכול, למה אי-אפשר לפתוח את זה?

אלי אבידר: אם יש גן אירועים שיש לו מקום ל-3,000, למה אתם תוקעים אותו ב-250 איש?

אלי אבידר: מה הרעיון?

אלי אבידר: זה משרד הבריאות?

אלי אבידר: בהנחה שמתקיימים התנאים, של שני מטר, של מקום.

יעקב אשר: אני רוצה להגיד את גבולות הגזרה, כי היו לי הרבה רעיונות בכל הטבלה הזו.

יעקב אשר: אנחנו קובעים כרגע את הקנסות, אנחנו לא נכנסים לפירוט הזה.

יעקב אשר: זה לא בסמכותנו.

יעקב אשר: אתן לך תיכף לדבר, אני יודע מה שאתה אומר ואני גם מצטרף אליך.

יעקב אשר: מה שעושה היועץ המשפטי, הוא נותן לנו שנדע על מה מדובר, כי איך שזה מופיע בהצעת החוק זה משהו שאפילו סיני לא יכול להבין את זה, והוא לא חולה קורונה.

יעקב אשר: עכשיו תמשיך.

אלי אבידר: איפה מגיע הנושא של מספר האנשים?

אלי אבידר: איפה זה נמצא אצלנו אני מבין; איפה אנחנו יכולים לשנות את זה?

אלי אבידר: למה אנחנו תוקעים את זה ב-250 איש?

גור בליי: משרד הבריאות.

מיכל גולדברג: זה בתקש"ח אחר.

קארין אלהרר: זה בהוראה של משרד הבריאות.

גאל עזריאל: לא, זה בתקש"ח הגבלת הפעילות, כשהממשלה הגישה הצעת חוק שעברה קריאה ראשונה אתמול בלילה להארכת התוקף שלו עד שהחוק הגדול, חוק המסגרת, יעבור.

יעקב אשר: חוק המסגרת נמצא אצלך.

אלי אבידר: שייאמר לפרוטוקול - - -

גאל עזריאל: אנחנו מדברים בינתיים על הצעת החוק להארכת תקנות שעת חירום, הגבלת פעילות.

גאל עזריאל: התקנות פוקעות ביום ראשון, כך שצריך שהדיונים - - -

יעקב אשר: נכון, אני מסכים אתך.

אלי אבידר: אם מתקיים מצב שיש מקום לאנשים - - -

יעקב אשר: כשנגיע אליהם נטפל גם בהם, ככל שנוכל, ונקשיב היטב גם למומחים, כמובן.

גור בליי: (10) – יציאה ממקום מגורים באזור מוגבל שלא למטרה מותרת.

גור בליי: באזור מוגבל, מי שיוצא ממקום מגורים למטרה או לפעולה שאינה מנויה ברשימת המטרות או הפעילויות המותרות, למשל: הגעה למקום עבודה, הצטיידות במזון, תרופות ומוצרים חיוניים, קבלת שירות רפואי, תרומת דם, הפגנה, הליך משפטי, הגעה לכנסת, טיפול ברווחה, פעילות ספורט, יציאה למרחק של עד 100 מטר, יציאה למקווה, לתפילה, להלוויה, לברית, לחתונה, לסיוע רפואי, העברה של קטין.

גור בליי: הקנס פה הוא 500 שקל.

גור בליי: אני מבין שזה לא חל היום, אין היום מגבלות כאלה.

מיכל גולדברג: כרגע אין הכרזה על אזור מוגבל.

מיכל גולדברג: אבל ככל שוועדת השרים תחליט להכריז על אזור מוגבל, הסעיף הזה - - -

גור בליי: אז זה 500 שקל למי שמפר את הכללים האלה או יוצא מעבר ל-100 מטר.

גור בליי: כל הדברים שהיו באותם ימים - - -

מיכל גולדברג: נכון.

מיכל גולדברג: באותם ימים זה חל על כל המדינה, והיום - - -

אלי אבידר: מרגע שהחלטתם שאין עוצר טוטלי שמאפשר לאנשים לצאת ל-א', ב', ג', ד' – צריך לבטל את כל ההגבלות האלה.

אלי אבידר: מה זה הדבר הזה?

מיכל גולדברג: ההגבלות מבוטלות.

גור בליי: כל מה שנקבע זה שיש קנס, אם זה מופעל.

אייל זנדברג: יש סמכות לקבוע שאזור הוא אזור מוגבל.

אייל זנדברג: אבל כרגע אין הכרזה על אזור מוגבל, לכן ההגבלות לא תקפות אבל הסמכות להכריז קיימת.

גבריאלה פיסמן: עסקנו לא מעט בעניין של הבידוד הביתי והסמכויות שנלוות לבידוד הביתי.

גבריאלה פיסמן: חשוב לי להבהיר שחוק המסגרת לא עוסק בכל הנושא של בידוד ביתי.

גבריאלה פיסמן: זה איזשהו ספיח שנשאר מתקש"ח האכיפה, אבל הוא לא עניינו של חוק המסגרת.

יעקב אשר: תחזרי שוב.

יעקב אשר: הסחתי את דעתי.

גבריאלה פיסמן: דיברנו על סמכויות בהקשר של אכיפת בידוד ביתי.

גבריאלה פיסמן: זה היה השיח לגבי השוטרים.

גבריאלה פיסמן: יש לנו את העבירות שדיברנו עליהן בהקשר של הבידוד הביתי.

גבריאלה פיסמן: כל הדברים האלה לא כלולים בחוק הגדול – בחוק סמכויות קורונה, חוק המסגרת.

גבריאלה פיסמן: הוא לא נוגע לנושא אכיפת הבידוד הביתי כלל.

גבריאלה פיסמן: היה לי חשוב שהדברים יובאו לידיעת חברי הכנסת.

יעקב אשר: ובחוק שאנחנו הולכים לחוקק עכשיו?

גבריאלה פיסמן: בחוק הגדול שיחוקק על ידי הוועדה, או ועדה אחרת שתיקבע, לא נכללות ההוראות האלה.

יעקב אשר: איפה נכללות ההוראות האלה?

קריאה: הן נכללות בצווים מכוח סעיף 20 לפקודת בריאות העם.

גבריאלה פיסמן: כרגע אין חקיקה ראשית – חקיקה של הכנסת או חקיקה של הממשלה שהובאה לכנסת – שנוגעת לנושא הזה.

גבריאלה פיסמן: זה לא יוסדר במסגרת חוק המסגרת.

יואב סגלוביץ': זה נכון, אבל העליתי את זה גם בפעם הקודמת, והקודמת קודמת, בעקבות הדיונים פה – שווה לעשות חקיקה יותר רחבה ולעשות דבר אחד מסודר יותר.

יואב סגלוביץ': אולי כן צריך לחבר כמה דברים ולא ללכת בצורה ספורדית אל מול פג תוקף של משהו.

יואב סגלוביץ': יש לנו זמן 45 יום לחשוב גם אחרת על החוק הגדול ההוא, על חוק הקורונה שצריכים לטפל בו, ולראות משהו בראייה כוללת, כי יש השלכות בין אחד לשני, גם באכיפה וגם דברים נוספים.

יואב סגלוביץ': אני חושב שאפשר לעשות את זה, זה מה שאני מציע לעשות.

אייל זנדברג: הממשלה החליטה לכלול בהצעת החוק שהונחה על שולחן הכנסת, חוק המסגרת, רק החלפה של ארבעה סטים של תקנות שעת חירום, להסדיר את העניין הזה - - -

יעקב אשר: משרד המשפטים, מאחר שאתם לא צד בעניין וזה יותר צד למחלוקת - - -

אייל זנדברג: לא - - -

יעקב אשר: אתם צד תמיד.

יעקב אשר: אבל יש פה סוגיה, גם אם לא נדון בה כשהיא תהיה בנוסח אלינו, אנחנו נדון בה, ועוד איך נדון בה.

גבריאלה פיסמן: מאה אחוז, לכן היה לי חשוב להציג את הדברים לוועדה.

יעקב אשר: זה בסדר, יואב?

יעקב אשר: אני קולט אותך מהר?

יעקב אשר: תודה.

גור בליי: יש פה חידוד שניצן מציינת.

גור בליי: כשאמרנו שאין אפשרות להיכנס לכלי רכב שהוא נייח, יש פה כמה דמויות שהן מטעם הרשות המקומית.

גור בליי: אנחנו מדברים גם על עובד רשות מקומית שהוסמך – זה 7א(3) – וגם על 7א(4) פקח עירוני.

גור בליי: אנחנו מדברים על שתי הקטגוריות האלה, רק שזה יובהר לפרוטוקול, שלא תהיה אי-בהירות.

יעקב אשר: כל מי שהוא לא שוטר.

גור בליי: כל מי שהוא לא שוטר או עובד מדינה.

קריאה: עובד מדינה כן יכול?

יעקב אשר: אני לא יודע מה זה, עובד מדינה יכול להיות - - -

גור בליי: שוטר או מפקח שהוא עובד מדינה, אבל לא עובד רשות מקומית ולא פקח עירוני.

גור בליי: זאת אומרת, אנחנו מחריגים את 7א(3) ו-7א(4).

יעקב אשר: איילה ויינשטיין, יועצת משפטית ביטחון נמצאת בזום.

יעקב אשר: ביקשת להעיר משהו, בבקשה.

איילה ויינשטיין: תודה רבה, אדוני.

איילה ויינשטיין: קודם כול, אני מתנצלת שאני חוזרת לסעיף 8, פשוט לא עדכנו שהדיון התחדש.

איילה ויינשטיין: אז אנחנו קצת חוזרים אחורה, סליחה.

איילה ויינשטיין: נבקש להביע את התנגדות השר לביטחון הפנים לתוספת שקיבלנו בנוסח המעודכן בצהוב.

איילה ויינשטיין: העמדה של השר לביטחון הפנים, כפי שכבר הבענו אותה בעבר, היא שגם שוטר יהיה רשאי להיכנס למקום מגורים באמצעות צו של בית משפט.

מיקי לוי: פשוט מוציאים עם צו של בית משפט?

יעקב אשר: כן.

יעקב אשר: חברים, אני לא רוצה לקלקל את המצב רוח לאף אחד, אבל במקרה - - -

איילה ויינשטיין: נמצא אתי גם רמ"ט השר, שבמידת הצורך יתייחס.

יעקב אשר: אז שלום לרמ"ט השר.

יעקב אשר: במקרה גם אנחנו חשבנו ככה, גם השר אוחנה לא רק חשב ככה, אלא אפילו צעק בטלפון ככה, וגם שר המשפטים חושב ככה.

יעקב אשר: משרד הבריאות חשש קצת, ואנחנו עיגנו את זה בצורות שעשינו את זה, ויש פה את משטרת ישראל שבאה ולקחה אחריות.

יעקב אשר: לכן כולנו יכולים לשמוח בעניין.

יעקב אשר: אני מודה לך על ההבהרה, ואני חושב שמגיעה גם לשר ההבהרה הזאת, למרות שהוא לא כאן.

דובר: חשוב להדגיש שסעיף 8 – להיכנס למקום - - - ובלבד שלא ייכנס למקום המשמש למגורים, אלא על פי צו של בית משפט.

דובר: נקודה.

דובר: זאת אומרת, שכל חלק ההמשך, של סעיף 2(ד), גם במקרה הזה צו בית משפט בלבד.

דובר: זו העמדה של השר שלנו, זה בהסכמה.

מיקי לוי: זה מתאים למה שכתבנו.

מיקי לוי: אם אתה מוסיף עכשיו – הכול יהיה נושא חדש, הכול יתחיל מההתחלה.

יעקב אשר: הוא לא מוסיף.

יעקב אשר: מירה סלומון ביקשה שוב רשות דיבור.

מירה סלומון: תודה רבה.

מירה סלומון: אני מבינה שאני אומרת קצת מושכלות יסוד, וגם עורכת הדין גבי פיסמן אמרה את זה, אבל אני מבקשת כדי שהדברים יהיו ברורים.

מירה סלומון: החוק החדש שעכשיו עומד בפני הוועדה מורכב משני נדבכים: הנדבך האחד הוא תקש"ח האכיפה, שמייצר את סוגי העובדים שמוסמכים לאכוף עבירות קורונה; הנדבך השני הוא התוספת לתקש"ח האכיפה.

מירה סלומון: התוספת קובעת קנסות מנהליים לעבירות שנקבעו בדברי חקיקה אחרים, בתקש"ח הגבלת פעילות או בצו בריאות העם.

מירה סלומון: כמו שאמרתי, עורכת הדין גבי פיסמן עמדה על זה לרגע.

מירה סלומון: מה שאני מבקשת לומר זה שבשני הנדבכים האלה, גם הנדבך של תקש"ח האכיפה וגם הנדבך של התוספת, יכולים להתבצע שינויים בהתאם לשינויים שקורים במצב עכשיו וגם בטרם העברנו את החוק הגדול החשוב.

יעקב אשר: מירה, יש משהו פרקטי שאת רוצה כרגע?

מירה סלומון: אני מגיעה לנקודה.

יעקב אשר: אז תגיעי ישר אליה.

מירה סלומון: הסמכות שקיימת כרגע לפי החוק זה להאריך לפרק זמן נוסף את תקש"ח - - -

יעקב אשר: לא שומעים אותך.

מירה סלומון: - - - את הסמכות לשנות את הנוסח בתקש"ח האכיפה, ובטח ובטח לא לשנות את התוספת.

יעקב אשר: ולכן מה את מבקשת?

מירה סלומון: לקבוע שני דברים.

מירה סלומון: ביחס לנדבך של תקש"ח האכיפה – להסמיך את אותו מנגנון שמאפשר מתן פרק זמן נוסף.

מירה סלומון: במקום שלוש קריאות, לקבוע בקשה של הממשלה, המלצה של הוועדה ואישור הכנסת לשינוי בתוך תקש"ח האכיפה.

מירה סלומון: ביחס לתוספת לתקש"ח האכיפה, לקבוע ששינויים לתוספת הזו ייקבעו בהתאם לסעיפים שקובעים את עבירות העונשין בחקיקה.

מירה סלומון: זאת אומרת, צו בריאות העם או בתקש"ח הגבלת הפעילות, לפי העניין.

מירה סלומון: אז, כאשר תגיע לוועדה הצעת החוק להארכת תקש"ח הגבלת פעילות, ייקבעו המנגנונים לבצע שינויים.

מירה סלומון: אנחנו יודעים שיש לנו הרבה הערות לעניין העבירות שיש בגינן קנסות מינהליים.

מירה סלומון: למשל, יש אפשרות לאכוף כנגד בעל עסק שנתן שירות למי שלא עוטה מסכה, אבל אין לנו יכולת לאכוף כנגד מי שלא עטה את המסכה והכשיל את בעל העסק.

מירה סלומון: אנחנו רוצים לשנות את זה, אנחנו לא רוצים שלוש קריאות.

מירה סלומון: צריך לקבוע, לדעתנו, מנגנון קצת יותר קל לשינוי.

גור בליי: רק לחדד, זה לא משפיע על הנוסח שבפנינו עכשיו.

מירה סלומון: בוודאי שכן, מכיוון שכרגע - - -

גור בליי: אני לא שומע.

יעקב אשר: חבר'ה, זה לא מכובד.

יעקב אשר: היא מייצגת את השלטון המקומי.

יעקב אשר: את מדברת על מנגנון הארכה של 45 יום?

מירה סלומון: לקבוע את אותו המנגנון גם לשינויים בתקש"ח האכיפה.

יעקב אשר: בקשתך לא התקבלה.

יעקב אשר: להתראות, מירה.

יואב סגלוביץ': למה לא התקבלה?

יואב סגלוביץ': נחזור לזה.

גור בליי: יש עוד שני דברים שנשארו פתוחים ואני רוצה לחדד אותם.

גור בליי: דבר אחד, כשדיברנו לגבי סעיף 9א לגבי בית המשפט לעניינים מקומיים, אמרתם משהו לגבי זה שהדבר הזה לא ממצה את הסעיף.

גור בליי: אתם רוצים לערוך שינוי בסעיף 9א או לא?

גאל עזריאל: אנחנו מבקשים שהנוסח יישאר כפי שהוא היה, זאת אומרת ללא השינוי שהייעוץ המשפטי של הוועדה הציע, מכיוון ששני התקש"חים הנוספים שהוספתם, לגביהם יש הסדר פרטני.

ניצן רוזנברג: אבל הוספנו שלושה תקש"חים – גם את תקש"ח האכיפה עצמו, שגם הוא קובע עבירות פליליות מתוכו, לפי צו בידוד העם.

ניצן רוזנברג: השאלה מי ידון באותן עבירות.

ניצן רוזנברג: את שני התקש"חים, של בידוד במקום מטעם המדינה ואזור מוגבל, הבנתי שאתם לא רוצים מאחר שיש בית משפט אחר שהסמכות מסורה לו.

אייל זנדברג: לגבי אזור מוגבל, זה היבט מסוים שם, זה לא היבט של אכיפה.

אייל זנדברג: אני לא מתערב בענייני אכיפה.

אייל זנדברג: שימו לב שבאזור מוגבל יש יכולת להשיג על החלטה מינהלית, כשאדם רוצה לצאת מהאזור או להיכנס.

אייל זנדברג: יש שם שיקול דעת מינהלי, לא היבט של אכיפה.

אייל זנדברג: לכן זה הולך למסלול של בתי משפט לעניינים מינהליים.

אייל זנדברג: אני מתייחס רק לזה.

גור בליי: אז זה יורד.

אייל זנדברג: לא, זה לא צריך להימחק.

אייל זנדברג: אין סיבה להוריד את זה.

אייל זנדברג: זה לא בית משפט בהיבט הפלילי.

אייל זנדברג: אני לא רואה סיבה לשנות מהמודל.

אייל זנדברג: יש פה שני סוגי הליכים עם ביקורת שיפוטית: אחד, החלטה מינהלית.

אייל זנדברג: כשתושב רוצה לצאת מאזור מוגבל זו החלטה מינהלית, ולכן המסלול שלה, כמו שהממשלה הציעה, זה בתי משפט לעניינים מינהליים.

אייל זנדברג: ויש את העולם הפלילי, של כל הדיון על קנסות, אכיפה ועונשים, שזו שאלה נפרדת.

גור בליי: אז בשורה התחתונה, איזה הפניות אתם רוצים שייכנסו?

מיכל גולדברג: כרגע תקנות שעת חירום (אכיפה) רלוונטיות, אבל כרגע זה כבר החוק, אז צריך לעשות התאמה.

ניצן רוזנברג: כנוסחן בחוק הזה, בסדר.

ניצן רוזנברג: ומה עם מה שאייל אמר עכשיו על האזור המוגבל?

מיכל גולדברג: אין צורך - - -

אייל זנדברג: לא ביקשתי להוסיף, רק רציתי להבהיר כי הייתה לי רגישה שאיכשהו ערבבו פה את התחומים.

גור בליי: והמחיקה של 45 היא בסדר.

מיכל גולדברג: כן.

מיכל גולדברג: פשוט השם השתנה, מה שהיה במקור ב-45 זה בסדר.

מיכל גולדברג: אכיפת צו בריאות העם היה השם הקודם של תקש"ח אכיפה.

גור בליי: אם כך, על זה אנחנו סגורים.

גור בליי: דבר נוסף, אני מבין שלילך וגנר - - -

יעקב אשר: יש עוד בקשה אחרונה.

יעקב אשר: לילך וגנר ממשרד המשפטים, אם יש עוד משהו שחשוב להעיר או להאיר.

לילך וגנר: רציתי להעיר לגבי נושא התחילה.

לילך וגנר: ברור שהתקש"ח פקעו אמש, ב-12:00 בלילה.

לילך וגנר: ברגע שתאשרו את החוק הזה והוא יעבור קריאה שניה ושלישית ויתפרסם ברשומות תהיה פה תחולה אקטיבית.

לילך וגנר: אני מבקשת להבהיר לפרוטוקול שזה לא אומר שכל התקש"ח עצמו וכל ההוראות האלה בטלות, זה רק אומר שבימים של הפער בין פקיעת התקש"ח לבין פרסום התקש"ח החדש אי-אפשר לאכוף את העבירות הפליליות.

לילך וגנר: אבל לגבי התקש"ח וכל העבירות שנעברו בעבר חל סעיף 6 לחוק העונשין – עבירות שהזמן גרמן.

לילך וגנר: זה אומר שכל העבירות האלה, כאשר הן נעברו ונאכפו, כל זה היה בתוקף.

לילך וגנר: אני רוצה רק להבהיר את זה לפרוטוקול כדי שלא ישתמע שהמשמעות של פקיעת התקש"ח היא שכל העבירות - - -

יעקב אשר: מבטלת אחורנית.

יעקב אשר: ודאי ודאי.

יעקב אשר: אפילו לעמי ארצות כמונו זה ברור.

גור בליי: מקובל עלייך שנכתוב שתחילתו של חוק זה בשעת פרסומו ברשומות?

לילך וגנר: זה מקובל, כי התחולה חייבת להיות אקטיבית.

לילך וגנר: אי-אפשר להחיל אגרות פליליות רטרואקטיבית.

גור בליי: למען ההבהרה, אנחנו מדברים על שעה, שזה חריג, אבל כך נכתוב.

יעקב אשר: תודה רבה.

אוסאמה סעדי: אפשר כמה מילים?

יעקב אשר: יש הסכמה שרק אוסאמה מדבר דקה?

יעקב אשר: תודה.

אוסאמה סעדי: אדוני היושב-ראש, אני חושב שמה שנעשה כאן משעות הבוקר ועד השעה הזאת בעניין הצעת החוק הזאת אומר הרבה על התנהלות האופוזיציה.

אוסאמה סעדי: תמיד מאשימים אותה בחוסר אחריות, אני חושב שכאן אפשר לראות, אדוני היושב-ראש, שעד השעה הזו, מי שנוכח בישיבה הזאת אלא חברי האופוזיציה – אני מייצג את הרשימה המשותפת, אלי אבידר, חבריי מיש עתיד – וכמובן, אדוני היושב-ראש.

יעקב אשר: אני לא באופוזיציה.

אוסאמה סעדי: אתה לא באופוזיציה.

אוסאמה סעדי: הכנסנו את התיקונים ואת השינויים בהצעת החוק הזאת.

אוסאמה סעדי: איך שזה נכנס, זה היה פוגעני ביותר, דורסני ביותר, פוגע בזכויות אדם בסיסיות, ואחרי שהצענו את השינויים ואת התיקונים שבסופו של דבר התקבלו על ידי הוועדה, גם בזכותך אדוני היושב-ראש, אפשר להגיד שמדובר בהצעת חוק מרוככת, לא יכולים להגיד שאפשר לתמוך בהצעת החוק הזאת, למרות שביטלנו את ההוראה הפוגענית ביותר, של מתן אפשרות לשוטר להיכנס לבית מגורים ללא צו בית משפט.

אוסאמה סעדי: אני חושב שעצם זה שהבאתם את זה, זה קשה ביותר.

אוסאמה סעדי: טוב שזה כבר מאחורינו.

אוסאמה סעדי: תודה לך, כל הכבוד לחבריי פה, שיחד אנחנו עמלים על התיקונים האלה מהבוקר.

אוסאמה סעדי: ניגש להצבעה.

יעקב אשר: כצפוי, אלי אבידר.

אלי אבידר: אני מבקש לגשת להצבעה.

יעקב אשר: אני מקבל את דעתכם, וניגש להצבעה.

אלי אבידר: מילה.

אלי אבידר: הייתי סגן נשיא של ארגון תכשיטים בין-לאומי.

אלי אבידר: היה הנשיא מסיציליה, ותמיד היה אומר:

אלי אבידר: we vote and then discuss – קודם כול מצביעים, אחרי זה נדבר ותגידו מה שאתם רוצים.

יעקב אשר: אבל אם אנקוט בשיטה הזאת כל הזמן תהרגו אותי בסוף.

יעקב אשר: אני מעלה להצבעה את נוסח הצעת החוק שגור קורא כרגע.

גור בליי: הצעת חוק לתיקון ולקיום תוקפן של תקנות שעת חירום (נגיף הקורונה החדש – אכיפה), התש"ף-2020, בנוסח שהוקרא, עם השינויים שסוכמו במהלך הדיון.

יעקב אשר: מי בעד ההצעה?

יעקב אשר: מי נגד?

יעקב אשר: בעד – 4

יעקב אשר: נמנעים – 1

יעקב אשר: בעד – ארבעה, אין מתנגדים, נמנע אחד – אוסאמה סעדי.

יעקב אשר: תודה רבה.

יעקב אשר: ההצעה תועבר להכנה לקריאה שניה ושלישית, ומי שיוכל להישאר לדיון – נשמח.

יעקב אשר: סיכמנו שתהיה זכות דיבור במליאה לפי חמש דקות לחבר כנסת.

מיקי לוי: אדוני היושב-ראש, אני רוצה להגיד לך תודה בשם חבריי, חברי ועדת החוקה, חוק ומשפט.

מיקי לוי: ניהלת את זה בצורה עניינית, גם היית קשוב לדברים האמיתיים.

מיקי לוי: אני יכול רק לתת לך צל"ש, אבל שהפרוטוקול לא ישכח שהחוק הזה עבר בקולם של חברי הכנסת האחראים מהאופוזיציה, בהיעדרם של חברי הכנסת מכחול לבן, שלהם היה הצורך במעבר החוק הזה – הרי בשם הקורונה הם נכנסו תחת האלונקה לכנסת ולממשלה.

יעקב אשר: אלי אבידר, ואחר כך אסכם.

אלי אבידר: רק מילה אחת אני רוצה לומר, ואני לא אומר את זה בציניות.

אלי אבידר: הפילו עלינו כמות כזאת של תקש"חים, כמות כזאת של חוקים וכמות כזאת של נהלים, שאין פה שפעת ספרדית, יש פה שפעות ספרדיות.

אלי אבידר: יש לנו את הסבלנות, אנחנו לא נישבר.

אלי אבידר: אנחנו נאתרג כל דבר כזה שיהיה, ושיהיה להם בהצלחה.

אלי אבידר: בסופו של דבר, הם עושים.

יעקב אשר: קודם כול, אני מודה לחברי הוועדה.

יעקב אשר: אני רוצה להודות מאוד ליועץ המשפטי, כמובן, אבל גם לשלושה שרים שאינם נמצאים כרגע בוועדה: השר אוחנה, השר לביטחון פנים, שר הבריאות יולי אדלשטיין וגם שר המשפטים אבי ניסנקורן.

יעקב אשר: אני רק רוצה לומר דבר אחד, כשיוצא תזכיר חוק, זה מראה לנו את החשיבות הגדולה לשטוף את העין כי גם חלק מהשרים, לצערי הרב, לא ראו את הדברים בצורה הברורה.

יעקב אשר: אני אומר לכם את זה, כי לא היה לנו פייט היום; היה דבר אחד שעשינו יחד, כל אחד בכיוון שלו, וזה השילוב הכי טוב בעולם.

יעקב אשר: אף אחד לא מכר פה את עקרונותיו, אלא הפוך, ביחד הגענו לתוצאה המקסימלית שאפשר בנקודת הזמן הזאת.

יעקב אשר: נמשיך את זה גם הלאה.

יעקב אשר: אני רוצה להודות לכם וניפגש היום במליאה – מי שיכול, מי שיש לו כוח.

יעקב אשר: לי יש כוח.

יעקב אשר: נעביר גם את הצעת החוק הזאת, נעביר גם את שני הדברים החשובים שהעברתם קודם לגבי התקנות של הסדר התדיינות ומזונות – הוצאה לפועל, שהם דברים שהאוכלוסייה צריכה אותם, היא לא יכולה לחכות.

אוסאמה סעדי: ולכן זה היה פה אחד.

יעקב אשר: לכן אני מודה עוד פעם לאוסאמה, הכול פה אחד.

יעקב אשר: ערב טוב ומבורך, תודה לנציגי הממשלה.

יעקב אשר: אני נועל את הישיבה.